Dream Team Tarde

'A **Dream Team onlus Tarde** ète 'na suggettate tagliàne de basket cu le rotelle de Tarde.

## Storie
'A **Dream Team onlus Tarde** ha state funnate jndr'à l'anne 2002 cu l'obbiettive prengepàle de ottenè, ausanne l'attività sportive, 'na chiena indegrazione 'mbrà le normodotate e le purtature de handicap.

L'idea ha nate grazie a l'iniziative de 'nu gruppe de amice disabbile e non, ca le piaceve assaije proprie 'u sciueche d'u basket, discipline agonistiche ca costituisce 'u punde 'mbortandissime de tutte l'attività d'u gruppe.

Jndr'à staggione d'a fundazione, 'a squadra avène promosse in Serie A2.

A 'u termine d'a staggione 2003/2004, 'a Dream Team Tarde retrocede jndr'à serie inferiore, ma avène subbete subbete ripescate in Serie A2.

Jndr'à staggiona successive, cu le arrive a Tarde de Brad Ness, Sam Bader e Tanguy Six, 'a Dream Team Tarde arrive 'mbonde 'mbonde a le play off e jndr'à final-four de Coppa Itaglie.

Jndr'à staggione 2006/2007, cu l'arrive de Shaun Norris, Gianluca Stella, Audrey Cayol e cu 'u retorne a Tarde de Vicinze Di Bennardo, 'a squadre vinge 'u Trofeo 'Ndernaziunale de basket cu le rotelle Gabbiano Hotel, battenne jndr'à 'nu quadrangolare 'a nazionale tagliàne e doje squadre de Isdraele, Belte Halochem Haifa e Belt Halochem Tel Aviv.
'A squadra venge pure 'a Coppa Vergauwen 2007 battenne in finale l'ASV Bonn cu 'u pundegge de 77-56.
In cambionate, 'a squadra vinge sus a 'u Millennium Padova jndr'à semifinale play-off, ma avène battute jndr'à finale scudette da le romane d'u Sanda Lucia Sport Roma jndr'à l'urteme minute d'a decisive gara 3, comungue 'a squadra jè vice cambione d'Itaglie.

Jndr'à staggione 2007/2008 'a Dream Team Tarde batte proprie 'u Sanda Lucia Sport Roma jndr'à finale de Coppa Itaglie cu 'u pundegge de 63-50. Sembre jndr'à 'u 2008, a 'a prima partecipazione a 'a Champion's Cup, 'a squadra conguiste l'accesse a 'a Final Eight de Madrid, spiccianne 'u torneo a 'u terze poste dopo ca avère battute 'a squadra frangese d'u Hyeres Handiclub.

'A Dream Team addevende Cambione d'Itaglie 2007/2008, battenne apprisse 5 gare faticose assaije, 'a Sanda Lucia Roma.

'A staggione 2008/2009 propone 'na vera e propria rivoluziona tecnica, cu 'u retorne d'u Presidende L'Ingesso cumme allenatore d'a squadra, aiutate da Ezio Confessa cumme vice presidende e 'u cangiamende de cchiù d'a metà de le sciucature, cu le partenze dolorose (cumme quedde d'u cambione olimbiche Brad Ness) e acquisti de spessore cumme chidde de Passiwan, Dror, Mazzi e Counts.

Apprisse 'u successe jndr'à 'u torneo amichevole de Amatrice, 'a Comes Dream Team vinge 'nu sbuenne de partite, une rete a l'otre. A 'u termine d'u girone d'andata d'u cambionate de A/1 jè angore imbattute, cu nove vittorie. 'U 21 decemmre 2008 arrive 'u primo trionfo staggionale: le uagnune 'nzippene a 'u ciele a lore prima Supercoppa Tagliàne, a 'u termine de 'na gara combattute, sciucate a Luzzara (RE) e decisa a 12 seconde da 'a fine da 'nu canestro de Dirk Passiwan.

## Osce a die
'A Dream Team s'a qualificate pe 'a final four de Coppa Itaglie 2008/2009.
Purtroppe 'a squadre ha state mise fore da 'a Champion's Cup 2009 ma facenne 'u terze poste jndr'à 'u girone sue, s'a qualificate pe 'a Coppa Vergauwen ca ha già vingiute in passate.

## Collegaminde fore a Uicchipèdie
*Regole de sciueche d'u basket cu le rotelle